
PROCES VERBAL

Nr.115 din 18.11.2011

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi
membrii Consiliului de Observatori: Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.
Au asistat:

C.Marin – Preşedintele Companiei, A.Dorogan – Directorul radiodifuziunii, O.Roşca – Media Program asistant OSCE.
Ordinea de zi publicată:

1. Modificarea şi completarea Schemei de încadrare pentru anul 2011 în IPNA Compania „Teleradio-Moldova”.
2. Diverse.

 
S-a votat începerea şedinţei.

“Pentru” – unanim (5 voturi – V.Meşină-Prodan a întârziat câteva minute).
S-a propus aprobarea Ordinii de zi cu următoarele modificări:
1. Alegerea secretarului şedinţei Consiliului de Observatori.

2. Modificarea şi completarea Schemei de încadrare pentru anul 2011 în IPNA Compania „Teleradio-Moldova”.
3. Diverse.

S-a votat: “Pentru” – unanim (5 voturi).
1. Alegerea secretarului şedinţei CO din 18 noiembrie 2011.

Dl. V.Ţapeş a propus candidatura dnei V.Bogatu la funcţia de secretar al şedinţei.

S-a votat: “Pentru” – unanim (5 voturi).

2. Modificarea şi completarea Schemei de încadrare pentru anul 2011 în IPNA Compania „Teleradio-Moldova”.
C.Marin a propus aprobarea unor modificări şi completări în Schema de încadrare pentru anul 2011 în Instituţia Publică Naţională a Audiovizualului Compania „Teleradio-Moldova”. În discuţii au participat: E.Rîbca, A.Peru-Balan, V.Ţapeş, R.Lozinschi-Hadei şi V.Bogatu. Preşedintele CO a supus votului aprobarea modificărilor, menţionând că până la data de 20 ianuarie 2012, preşedintele Companiei va prezenta Schema de încadrare pentru anul 2012.
S-a votat: “Pentru” – unanim (5 voturi).

3.    Diverse.


La Diverse au fost puse în discuţie următoarele scrisori:

a) Memoriul dnei Livia Lupaşcu, având numărul de intrare 1/157 din 28 octombrie 2011. În urma discuţiilor s-a stabilit că problema expusă în Memoriu nu ţine de atribuţiile Consiliului de Observatori.

S-a votat: “Pentru” – unanim (6 voturi – a venit dna V.Meşină-Prodan).
b) Demersul angajaţilor subdiviziunii „Programe pentru etnii” a IPNA Compania „Teleradio-Moldova”, având numărul de intrare 1/154 din 27 octombrie 2011. S-a constatat că problema abordată în demersul respectiv constituie obiectul activităţilor de planificare a emisiei, fără a exista o propunere a preşedintelui Companiei şi directorului televiziunii IPNA Compania „Teleradio-Moldova” către Consiliul de Observatori în vederea modificării grilei de emisie a serviciului de programe „Moldova 1”.

S-a votat: “Pentru” – unanim (6 voturi).

c) Petiţia domnului Leonid Decev, având numărul de intrare 1/162 din 11 noiembrie 2011. E.Rîbca a menţionat că în conformitate cu noua grilă de emisie, durata zilnică, de luni până vineri, a ştirilor constituie 85 de minute în limba română şi 40 – în limba rusă. Sâmbătă şi duminică se difuzează ştiri zilnice cu durata de 55 de minute în limba română şi 30 – în limba rusă. Zilnic, în reluare, sunt difuzate ştiri cu durata de 20 de minute în limba română şi 15 – în limba rusă. În felul acesta, atât telespectatorii de limbă română, cât şi cei de limbă rusă beneficiază de un spectru larg de buletine de ştiri. După discuţii, membri CO au concluzionat că propunerile expuse în Petiţie urmează a fi respinse. S-a supus votului.
S-a votat: “Pentru” – unanim (6 voturi).

d) Demersul Comisiei politică externă şi integrare europeană a Parlamentului Republicii Moldova, înregistrat cu numărul de intrare 1/159 din 31 octombrie 2011. După audierea informaţiei prezentată de preşedintele Companiei „Teleradio-Moldova”, membrii Consiliului de Observatori au constatat reflectarea adecvată, în programele radiofonice şi televizuale, a tematicii integrării europene.
S-a votat: “Pentru” – unanim (6 voturi).

Durata şedinţei: 16:00-18:40
Au semnat:

1. Eugeniu RÎBCA    __________ Preşedintele Consiliului de Observatori

2. Viorica BOGATU   _________ Secretarul şedinţei Consiliului de Observatori

3. Aurelia PERU-BALAN ____________

4. Vitalie ŢAPEŞ ___________________

5. Raisa LOZINSCHI-HADEI _________

6. Viorica MEŞINĂ-PRODAN ____________
Preşedintele CO __________                      LŞ           Secretarul şedinţei CO ________________


